b'\n_START_ARTICLE_\nSavona\n_START_SECTION_\nGeografija\n_START_PARAGRAPH_\nSavona yra 40\xc2\xa0km \xc4\xaf vakarus nuo Genujos ir 150\xc2\xa0km \xc4\xaf rytus nuo Nicos.\n_START_SECTION_\nIstorija\n_START_PARAGRAPH_\nApgyvendintos lig\xc5\xabr\xc5\xb3 apylink\xc4\x97s atsid\xc5\xabr\xc4\x97 rom\xc4\x97n\xc5\xb3 vald\xc5\xbeioje apie 180\xc2\xa0m. pr. m. e. po P\xc5\xabn\xc5\xb3 kar\xc5\xb3, per kuriuos miestas r\xc4\x97m\xc4\x97 Kartagin\xc4\x85. Po Romos imperijos \xc5\xbelugimo 641\xc2\xa0m. lombardai u\xc5\xbe\xc4\x97m\xc4\x97 ir sugriov\xc4\x97 miest\xc4\x85 po trumpo Bizantijos ir ostgot\xc5\xb3 valdymo. Valdant Karolingams miestas atsigavo kaip grafyst\xc4\x97s centras. X a. Savonos grafais buvo vyskupai, bet 981\xc2\xa0m. titulas atiteko Monferato markizams, o 1084\xc2\xa0m. Del Vasto markizams._NEWLINE_Po ilgos kovos su sarac\xc4\x97nais XI a. Savona tapo nepriklausoma savivaldybe, imperatoriaus s\xc4\x85jungininke. XIII\xe2\x80\x93XVI a. Savona tapo religin\xc4\x97s kult\xc5\xabros sostine d\xc4\x97l svarbi\xc5\xb3 vienuolyn\xc5\xb3 k\xc5\xabrini\xc5\xb3. Po to ji kovojo su Genuja, kol buvo u\xc5\xbeimta 1528\xc2\xa0m. Miestas buvo sugriautas, uostas palaidotas. Po to Savona priklaus\xc4\x97 Genujos respublikai iki Napaleono laik\xc5\xb3, o 1815\xc2\xa0m. atiteko Sardinijos karalystei.'